CELEX: C2006/331/03
Language: da
Date: 2006-12-30 00:00:00
Title: Forenede sager C-94/04 og C-202/04: Domstolens dom (Store Afdeling) af 5. december 2006 — Federico Cipolla mod Rosaria Portolese, gift Fazari (sag C-94/04) og Stefano Macrino og Claudia Capodarte mod Roberto Meloni (sag C-202/04) (anmodninger om præjudiciel afgørelse fra Corte d'appello di Torino og Tribunale di Roma — Italien) (Fællesskabets konkurrenceregler — nationale ordninger vedrørende salærtariffen for advokater — fastsættelse af takster for professionelle ydelser — fri udveksling af tjenesteydelser)

30.12.2006   
            
            
               DA
            
            
               Den Europæiske Unions Tidende
            
            
               C 331/2
            
         Domstolens dom (Store Afdeling) af 5. december 2006 — Federico Cipolla mod Rosaria Portolese, gift Fazari (sag C-94/04) og Stefano Macrino og Claudia Capodarte mod Roberto Meloni (sag C-202/04) (anmodninger om præjudiciel afgørelse fra Corte d'appello di Torino og Tribunale di Roma — Italien)
   (Forenede sager C-94/04 og C-202/04) (1)
   
   (Fællesskabets konkurrenceregler - nationale ordninger vedrørende salærtariffen for advokater - fastsættelse af takster for professionelle ydelser - fri udveksling af tjenesteydelser)
   (2006/C 331/03)
   Processprog: italiensk
   De forelæggende retter
   Corte d'appello di Torino og Tribunale di Roma
   Parter i hovedsagen
   
      Sagsøgere: Federico Cipolla (sag C-94/04) og Stefano Macrino og Claudia Capodarte (sag C-202/04)
   
      Sagsøgte: Rosaria Portolese, gift Fazari (sag C-94/04) og Roberto Meloni (sag C-202/04)
   Sagens genstand
   Anmodning om præjudiciel afgørelse — Corte d'appello di Torino — spørgsmålet, om Fællesskabets konkurrenceregler kan anvendes på tjenesteydelser præsteret af advokater — nationale bestemmelser om fastsættelse af ufravigelige salærtakster og om ugyldighed af salæraftaler indgået mellem advokaten og klienten
   Anmodning om præjudiciel afgørelse — Tribunale di Roma — foreneligheden med artikel 10 EF og 81 EF af en national lovgivning om godkendelse af en tarif for advokatydelser, der omfatter opgaver forbundet med repræsentation af andre for retterne og juridisk rådgivningsvirksomhed, som også kan udøves af personer, der ikke er advokater — takst foreslået af advokaternes organisation
   Konklusion
   
               1)
            
            
               Artikel 10 EF, 81 EF og 82 EF er ikke til hinder for en medlemsstats vedtagelse af en lovbestemmelse, hvorved der efter et udkast fra en advokatorganisation som Consiglio nazionale forense (det nationale advokatråd) godkendes en tarif, der indeholder en undergrænse for salærerne til advokatstandens medlemmer, og som principielt ikke kan fraviges, såvel vedrørende ydelser forbeholdt de nævnte advokater som vedrørende ydelser, såsom udenretlige tjenesteydelser, der også kan præsteres af enhver anden erhvervsdrivende, som ikke er undergivet nævnte tarif.
            
         
               2)
            
            
               Bestemmelser med et absolut forbud mod ved aftale at fravige de mindstesalærer, der er fastsat i en tarif for advokater, som den, der er omtvistet i hovedsagen, for ydelser, som dels er af juridisk karakter, dels er forbeholdt advokater, udgør en restriktion for den frie udveksling af tjenesteydelser som omhandlet i artikel 49 EF. Det tilkommer den forelæggende ret at undersøge, om sådanne bestemmelser under hensyn til den måde, hvorpå de konkret anvendes, reelt opfylder formålene om beskyttelse af forbrugerne og god retspleje, der kan begrunde dem, og om de restriktioner, bestemmelserne pålægger, ikke er uforholdsmæssige i forhold hertil.
            
         
      (1)  EUT C 94 af 17.4.2004 og
   
      EUT C 179 af 10.7.2004.